open-index/open-wikipedia-markdown huggingface dataset:
Fortuuna tänav

**Fortuuna tänav**, 21.04.1950 kuni 1.09.1989 **Kalda tänav**; saksa keeles *Fortunastraße*) on tänav Tartus.

Tänav algab Narva maanteelt Rahu silla juurest, kulgeb mööda Emajõe äärt itta, ristub vasakult Põik tänavaga ja lõpeb Pikal tänaval. Tänav on 400 m pikk.

Ajalooliselt asusid Fortuuna tänaval peamiselt ühe- või kahekorruselised puumajad. 21. sajandi esimesel kahel kümnendil lammutati kõik tänava ääres olnud puumajad. Lammutatud majadest tühjaks jäänud kruntidele on rajatud uusi kombineeritud elu- ja ärihooneid.

## Pilte

Fail:Fortuuna tänav, Tartu, 20. august 2012.jpg|Fortuuna tänav, august 2012.
Fail:Fortuuna tänavat Tartus ilmestavad lammutatud hoonetest jäänud lüngad, 20. august 2012.jpg|Fortuuna tänavat ilmestavad lammutatud hoonetest jäänud lüngad. august 2012.
Fail:Fortuuna tänav 2024.jpg|Fortuuna tänav 2024. aasta märtsis


## Viited
506

**506. aasta**
## Sündmused
*Läänegootide kuningas Alarich II lasi kirja panna seadustekogu Lex Romana Visigothorum.
*Vana-Rooma konsuliteks olid Areobindus ja Messalla.

## Sündinud
*...

## Surnud
*Laurentius, vastupaavst
* ...
Tartu Kolgata kirik

**Tartu Kolgata kirik** on kaasaegne kirik Tartu kesklinnas. Kirikus tegutseb Tartu Kolgata baptistikogudus. 

Kirik ehitati 1994. aastal arhitekt Raal Kivi projekti järgi ja õnnistati sisse 21. jaanuaril 1995. Peasaali sinistes toonides vitraažaknad on loonud Andrei Lobanov. Rõduga peasaal mahutab u 200 inimest. Paremas tiivas asub väike saal. Avara ja valgusküllase fuajee teiselt korruselt pääseb mitmesse klassiruumi. Kirik asub aadressil Veski 40. 

Kiriku ehitaja ja algne omanik (kuni aastani 2013) oli Uusapostlik Kirik Eestis. Seoses koguduse liikmeskonna vähenemisega pani Uusapostlik Kirik Eestis kirikuhoone 2013. aastal müüki. Kiriku ostis 500 000 euro eest Tartu Kolgata baptistikogudus, baptistlik avajumalateenistus peeti kirikus pärast remonti 10. novembril 2013.

## Vaata ka
*Eesti Evangeeliumi Kristlaste ja Baptistide Koguduste Liit
*Baptism

## Viited
Seondumissait

**Seondumissait** (erialases kirjanduses ka **sidumistasku**, **sidumissait** ja **sidumiskoht**) on koht retseptori või ensüümi molekulis, kuhu seondub retseptori puhul ligand (nt agonist või antagonist) ning ensüümi puhul substraat, kofaktor või aktivaator (nt sekundaarne virgatsaine). Ühel bioloogilisel molekulil võib olla mitu seondumissaiti: näiteks proteiinkinaaside puhul eristatakse ATP seondumissaiti ja valksubstraadi seondumissaiti. Samas eksisteerib seondumissaidi mõiste ka DNA kontekstis: see on teatud koht DNA molekulis, mis seostub transkriptsioonifaktoriga. Seondumissaidid on samuti olemas ka antikehades kui spetsiifilised regioonid, mis selektiivselt seonduvad antigeenidega.

Ensüümi või retseptori seondumissait on vähemalt osaliselt suunatud valgumolekuli sisemusse ning mõningal määral varjestatud lahusti eest; see võimaldab valgul luua hüdrofoobseid vastastikmõjusid seonduva partneriga. Seondumisel tekkivad keemilised sidemed on seejuures enamasti mittekovalentsed. Seonduva aine ning retseptori või ensüümi seondumissaidi vahel tekkivate vastastikmõjude rohkus, tugevus ja suunatus (nt vesiniksidemete puhul) mõjutavad otseselt aine afiinsust bioloogilise sihtmärgi suhtes. Seepärast on teadmised seondumissaidi ruumilisest struktuurist suureks abiks ka selektiivsete ravimite arendamisel.

Mõningad seondumissaidid on evolutsionaarselt hästi säilinud, näiteks eri organismide sarnase funktsiooniga ensüümidel (või samu sekundaarseid virgatsaineid siduvatel ensüümidel) on seondumissaitides sarnased või identsed aminohappejäägid.

## Viited
505

**505. aasta** (**DV**) oli Juliuse kalendri aasta, mis algas laupäeval. Arvu 505 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*Vana-Rooma konsuliteks olid Sabinianus ja Theodorus.

## Sündinud
*...

## Surnud
* ...
Tartu Kolgata baptistikoguduse palvemaja

**Tartu Kolgata baptistikoguduse palvemaja** oli palvemaja Tartus.

Maja on ehitatud 1931. aastal Arnold Matteuse projekti järgi. See asub Tähe tänaval.

Hoonet kasutas 2013. aastani Tartu Kolgata baptistikogudus, seejärel asus Kolgata kogudus Veski tänavale Tartu Kolgata kirikusse (endisse Tartu Uusapostlikku kirikusse).

2014. aastal ostis hoone Emajõe Suveteater.

## Viited
501

**501. aasta**

## Sündmused
*Vana-Rooma konsuliteks olid Rufus Magnus Faustus Avienus ja Flavius Pompeius

## Sündinud
*...

## Surnud
* ...
503

**503. aasta**

## Sündmused
*Vana-Rooma konsuliteks olid Desicrates ja Volusianus
*Iirimaalt saabusid Šotimaale keldi hõimud

## Sündinud
*...

## Surnud
* ...
Küülik (perekond)

**Küülik** (*Oryctolagus*) on  jäneslaste sugukonda kuuluvate imetajate perekond. 

Selles perekonnas on ainult üks liik – küülik (*Oryctolagus cuniculus*).

## Vaata ka
*Halljänes
*Sooküülik
Jäneslased

**Jäneslased** (*Leporidae*) on sugukond jäneseliste seltsis.

Eesti pärismaises faunas kuuluvad sellesse sugukonda vaid kaks liiki – jänese perekonna liigid halljänes ja valgejänes.

## Perekonnad
Sugukonda kuuluvad järgmised perekonnad:
**[[Pentalagus]]*
**[[Bunolagus]]*
**[[Nesolagus]]*
**Romerolagus* – töbiküülik
**[[Brachylagus]]*
**Sylvilagus* – sooküülik
**Oryctolagus* – küülik
**[[Poelagus]]*
**[[Pronolagus]]*
**Caprolagus* – harjasküülik
**Lepus* – jänes
Hillar Otto

**Hillar Otto** (28. aprill 1952 – 7. november 2011) oli Eesti jalgpallitreener, JK Tammeka asutajaliige.

Aastatel 1984–1992 tegutses ta Tartu Kalev Linnanõukogu instruktorina ning aastatel 1989–2004 JK Tammeka pea- ja noortetreenerina. Pärast Tammekast lahkumist oli Otto Tartu JK Välk 494 peatreener ning alates 2006. aastast FC Santose noortetreener.
Laulan ma sind

**"Laulan ma sind"** on Ott Leplandi teine stuudioalbum pärast 2010. aastal ilmunud debüütalbumit "Ott Lepland". Album ilmus oktoobris 2011. 

Kõigepealt esitles Ott Lepland oma uut albumit hiidlastele tänutäheks toetuse eest "Laulupealinna" saates. Seejärel tutvustati plaati ka teistes Eesti linnades. Esitlused toimusid Pärnus ööklubis Sugar 28. oktoobril, Tartus klubis AHI 29. oktoobril, Tallinnas Rock Cafés 4. novembril, Kuressaares ööklubis Privilege 5. novembril ja Rakveres ööklubis Mjau 11. novembril. 

Albumilt pärinevad singlid "Kohtume jälle", "Öö", "Sinuni", "Tunnen elus end", "Kuula" ja "Imede öö".

## Lood albumil

## Viited

## Välislingid
* "Laulan ma sind" kaas Plaadi esikaane pilt
* Ott Leplandi koduleht
* Ott Leplandi esitatud laulude sõnad
* Ott Lepland lauljana Facebookis
* Ott Leplandi fännide foorum
* Ott Lepland lauljana MySpace'is
Sooküülik

**Sooküülik** (*Sylvilagus*) on imetajate perekond jäneseliste seltsist.

Nad on levinud Ameerikas Kanadast Argentinani.

## Liike
*Alamperekond *Microlagus*
***[[Sylvilagus bachmani]]* 

*Alamperekond *Sylvilagus*
***[[Sylvilagus audubonii]]*
***[[Sylvilagus cognatus]]* 
***[[Sylvilagus cunicularius]]* 
***Sylvilagus floridanus* – florida sooküülik
***[[Sylvilagus graysoni]]* 
***[[Sylvilagus nuttallii]]* 
***[[Sylvilagus obscurus]]* 
***[[Sylvilagus robustus]]* 
***[[Sylvilagus transitionalis]]* 

* Alamperekond *Tapeti*
***[[Sylvilagus aquaticus]]*
***[[Sylvilagus brasiliensis]]* 
***[[Sylvilagus dicei]]* 
***[[Sylvilagus insonus]]* 
***[[Sylvilagus palustris]]*  
***[[Sylvilagus varynaensis]]* 

* Määramata alamliik
** *[[Sylvilagus mansuetus]]*

## Vaata ka
*küülik
Põhjasaar (Novaja Zemlja)

**Põhjasaar** (vene keeles *Северный остров*) on Novaja Zemlja saarestiku põhjapoolseim saar. Teda eraldab Lõunasaarest Matotškin Šari väin. Saarel asub Euroopa idapoolseim punkt Flissingski neem (algselt t' Vißinger Hooft).

Saare laius on kuni 132 km, pindala 48 904 km². See on suuruselt teine saar Venemaal ja neljas Euroopas. Põhjasaare rannikut ümbritseb läänes Barentsi ja idas Kara meri. Saare suurim absoluutkõrgus on 1547 meetrit. 

Saarest umbes poolt katavad liustikud. Suurima liustiku pindala on umbes 19 800 km², seega see on Euroopa ja Venemaa suurim ning maakeral suuruselt kolmas mandriliustik. Liustike paksus on kuni 400 m, suvel tekivad nendest rannikul jäämäed.

Rannajoon on väga liigestunud; on palju lahti, poolsaari ja neemesid.

Suhhoi Nossi nina saare lõunaosas kasutati aastatel 1958–1961 tuumarelva katsetamiseks.

Saarel paiknevad Venemaa sõjaväebaas ja meresadam.
4400

**"4400"** on aastatel 2004–2007 toodetud Ameerika Ühendriikide ulmetelesari.

Telesarja esimeses osas ilmub USAs Mount Rainieri juurde 4400 inimest, kes on alates 1946. aastast erinevatel aegadel kadunuks jäänud. Ükski neist pole selle aja jooksul vananenud ega mäleta sündmusi oma kadumise hetkest kuni väljailmumiseni. 

Väljailmunutega hakkab tegelema Ameerika Ühendriikide Sisejulgeolekuministeeriumi osakond National Threat Assessment Command (NTAC).

## Näitlejad
*Joel Gretsch
*Jacqueline McKenzie
*Mahershalalhashbaz Ali
*Patrick Flueger
*Conchita Campbell
*Laura Allen
*Billy Campbell
Triobet

**Triobet** on spordiennustusi, internetipokkerit ning teisi veebipõhiseid osavus- ja õnnemänge pakkuv veebisait.

Triobeti kaubamärgi all tegutseb 2004. aastast ettevõte Betsson AB, Eestis samast aastast selle tütarettevõte Triogames OÜ.

Tallinna lähedal Laagris asub ka samanimeline kardikeskus, mille omanik on Võidusõidu OÜ. Triobet Kardikeskus kasutab Triobeti logo, kuid ei viita kodulehel ärisidemetele Nordic Gaminguga.

Alates 2017. aasta maist on Triobet ümber bränditud Betsafe'iks. 

## Teenused
Triobeti internetikasiino pakub üle 100 mängu. Selle usaldusväärsust on testinud SKL – National Laboratory for Forensic Science Rootsist ja Technical Systems Testing Kanadast.

Triobet kasutab Microgamingu pokkeritarkvara. TrioBet on ka Baltimaade internetipokkeri meistrivõistluste ametlik pokkerituba. Samuti saab Triobeti saidil teha spordiennustusi nii ülemaailmse kui ka Eesti kohaliku spordi kohta ning teha panuseid reaalajas toimuvatele spordivõistlustele, jälgides neid teleri, arvuti või raadio vahendusel.

## Vaidlus maksuametiga
2010. aasta märtsis lubas Eesti maksu- ja tolliamet blokeerida Eesti hasartmängulitsentsita internetikasiinod, sealhulgas Triobeti, millel oli litsents üksnes Maltal. Vastuseks palus Triobet Tallinna Halduskohtult esialgset õiguskaitset ning avaldas oma kodulehel õpetuse, kuidas pääseda firma kodulehele ka juhul, kui internetiteenuse pakkuja on Triobeti veebiaadressi blokeerinud. Triobeti väitel olid nad teinud kõik vajaliku litsentsi omandamiseks, sealhulgas maksnud 750 000 krooni suuruse riigilõivu ning maksuamet rikkus firmaga sõlmitud kokkulepet.

Sama aasta maiks jõudsid Triobet ja maksuamet siiski kokkuleppele. Maksuamet andis Triobeti kaubamärgi all tegutsevale osaühingule Triogames vajalikud load ning Triobeti veebisait vabastati blokeeringust, seepärast loobus ka Triobet kohtuasjast.

## Viited

## Välislingid
* Triobeti koduleht
* "Triobet õpetab veebiküljel, kuidas riiki pügada" Äripäev, 14. märts 2010
* "Triobet: maksuamet ei pea lubadusest kinni" Äripäev, 11. märts 2010
* "Triobet läheb maksuameti vastu kohtusse" Postimees, 11. märts 2010 
* "Triobet loobus kohtuasjast maksuameti vastu" Postimees, 20. mai 2010
Männiliiva tänav

**Männiliiva tänav** on tänav Tallinnas Mustamäe linnaosas Mustamäe asumis.

Männiliiva tänav algab ja lõpeb Ehitajate teel.

Tänava nimi võeti kasutusele 2003. aastal. Nimi tuleneb sellest, et asub endisel tuiskliivaaalal, mille kinnistamiseks on sinna istutatud mände.

Aadressil Männiliiva 7 (endine *Ehitajate tee 4*) asub Tallinna Tehnikaülikooli spordihoone. Tulevikus rajatakse sinna ka ujula ja tennisehall.

## Viited

## Välislingid
* Ehitajate tee, J.Sütiste tee ja Mustamäe nõlva vahelise ala detailplaneeringu kehtestamine Mustamäe linnaosas. Tallinna Linnavalitsus 07. oktoober 2009 korraldus number 1658
Ulami hüpotees

**Ulami hüpoteesi** (inglise keeles *Ulam’s Conjecture*) nime all tuntud probleem on üks rohket vastukaja leidnud probleemide rühmast, mille tõstatas 1960. aastal Stanisław Ulam. See on tuntud ka kui ***rekonstruktsiooniprobleem*** (inglise: *Reconstruction Conjecture*) ning puudutab suhteid graafi ja selle suurimate alamgraafide vahel. Graafiteoorias on see üks põhiprobleemidest.

## Klassikaline käsitlus
Hüpotees on sõnastatud järgmiselt: "Olgu graafil  G  *p* tippu  v  ja graafil  H  *p* tippu  u , kus *p*>3. Kui iga tipu puhul on alamgraafid  G\setminus v  ja  H\setminus u  isomorfsed, siis on graafid  G  ja  H  isomorfsed".

Ilmselt oli Ulam huvitatud küsimusest, kas graafi  G  alamgraafide  G\setminus v  hulk sisaldab piisavat teavet graafi enda kohta. Seni on positiivne vastus saadud vaid üksikute graafiklasside kohta nagu McKay poolt kuni 11-tipuliste , samuti regulaarsete-, intervall-, mittesidusate graafide, teede ja mõnede väga spetsiifiliste kohta. Miks?

Bollobás näitas tõenäosuse seisukohalt, et kõik graafid on rekonstrueeritavad.

Rekonstrueerimisprobleemi puhul võib rääkida suurimatest alamgraafidest nii tippude  G\setminus v  kui ka servade  G\setminus e  eemaldamise mõttes. Servade puhul saab rääkida ka väikseimatest ülemgraafidest.

Vanameistri W. T. Tutte järgi peaks rekonstruktsiooniprobleemi lahenduse otsingud algama just isomorfismiklassidest, mis loob täiesti uue pildi sellest probleemist.

## Käsitlus isomorfismiklasside baasil

Isomorfismiklass kujutab endast isomorfsete graafide hulka. Isomorfsed graafid omavad üht ja sama struktuuri. See struktuur on kujutatav kanooniliselt vastava semiootilise mudeli  S  näol. Igal graafil (struktuuril) on oma suurimad alamgraafid (alamstruktuurid) ja väikseimad ülemgraafid (ülemstruktuurid) mis saadakse vastavalt serva (seose) eemaldamisel või lisamisel. Kõik n-tipulised graafid (n-elemendilised struktuurid) moodustavad mitteisomorfsete graafide süsteemi mille elementideks on struktuurid (vastavat isomorfismiklassi esindavad graafid) ja seosteks struktuuridevahelised seosed .

Kommentaarid: a) Iga graaf selles kuueelemendilise struktuuride võres esindab oma isomorfismiklassi ehk struktuuri, mis on esitatud mudeli  S  näol. b) Iga struktuur selles võres on mõne(de) teise (teiste) struktuuri(de) suurim alamstruktuur või väikseim ülemstruktuur. c) Iga struktuur on ***dekomponeeritav*** oma suurimateks alamstruktuurideks või ***komponeeritav*** oma väikseimateks ülemstruktuurideks. d) Iga struktuur on ***rekonstrueeritav (taastatav)*** oma nii oma suurimate alamstruktuuride kui ka väikseimate ülemstruktuuride baasil. e) Esitatud struktuuride täiendid asuvad sümmeetriliselt selle võre teises pooles. f) Kuueelemendiliste struktuuride (mitteisomorfsete graafide) arv on 156.

Kõik struktuurid (graafid) kuuluvad niisugustesse võredesse. Rekonstruktsiooniprobleem seisneb siin vaid küsimuses: Kas erinevad struktuurid saavad omada ühesuguseid suurimaid alamstruktuure ja väikseimaid ülemstruktuure. Sellele probleemile üksikute graafiklasside pidi lähenemine oleks absurdne.

## Viited
Tervise tänav

**Tervise tänav** on tänav Tallinnas Mustamäe, Nõmme ja Kristiine linnaosas. See kulgeb läbi Mustamäe, Rahumäe ja Järve asumi.

Tervise tänav algab Elektroni tänavast. Ta ristub Energia tänavaga (paremalt), Rahumäe teega (risti), Retke teega (paremalt) ja lõpeb Juhan Sütiste tee ristmikul. Tänav kulgeb alguses lõunasse, teeb kaare ja kulgeb läände, pärast Rahumäe teed loodesse. Tervise tänav on 1400 m pikk.

Tänava nimi võeti kasutusele 1958. aastal. Nime sai see endise raudteelaste haigla järgi.

Tänava nimi vihjab asjaolule, et selle ühes otsas on haigla ja teises otsas Rahumäe kalmistu.

## Asutused Tervise tänava ääres
* Tiit Soku Korvpallikool. Tervise 21
* Tallinna Lastehaigla. Tervise 28
* Eesti Kohtuekspertiisi Instituut. Tervise 30

## Fotod

File:Tervise street in Järve quarter.JPG|
File:Tervise-Rahumäe.JPG|
File:Tervise street.JPG|


## Viited
Marcel Limage

**Marcel Limage** (21. juulil 1929 Quaregnoni vald Monsi ringkond Hainaut' provints – 9. aprill 2019) oli Belgia poksija, rahvuselt valloon.

Limage võitis poolraskekaalus (kuni 81 kg) 9. Euroopa meistrivõistlustel (Milano, 1951) kuldmedali ning tuli Euroopa meistriks.

Limage poksis oktoobrist 1951 kuni jaanuarini 1959 elukutselisena. Ta pidas kokku 53 kohtumist, millest võitis 35 (neist 18 nokaudiga) ja kaotas 17 (neist 11 nokaudiga) kohtumist ning 1 kohtumine jäi viiki.

## Viited

## Välislingid
*
Busta Rhymes

**Busta Rhymes** (kodanikunimi **Trevor Tahiem Smith juunior**; sündinud 20. mail 1972 New Yorgis Brooklynis) on Ameerika Ühendriikide räppar, muusikaprodutsent ja näitleja.

12-aastaselt kolis ta Long Islandile Uniondale'i ja lõpetas seal 1991 keskkooli. Seejärel lõpetas ta George Westinghouse'i tehnikumi, kus õppis koos räpparite Jay-Z, DMXi ja The Notorious B.I.G.-iga.

Busta Rhymes on moslem, kuid sellegipoolest salvestas ta 2008 laulu "Arab Money", mida araabia maades on peetud solvavaks. Hiljem Rhymes vabandas selle pärast. Kuuldused, nagu oleks see laul mõnes riigis keelatud, ei vasta nähtavasti tõele, kuid araabia maades seda siiski ei mängita.

Rhymes ei ole olnud abielus. Joanne Woodiga on tal kolm last: T'Ziah (1993), T'Khi (1999) ja Trillian (2001). Lisaks on tal 1998 sündinud tütar Mariah.

## Auhinnanominatsioonid

Busta Rhymes on 11 korda olnud nomineeritud Grammy auhinnale, kuid pole neist ühtegi võitnud. Tema nominatsioonid on järgmised:
*1997 räpisoolo kategoorias lauluga "Woo-Hah! Got You All in Chech!"
*1998 räpisoolo kategoorias lauluga "Put Your Hands Where My Eyes Could See"
*1999 räpisoolo kategoorias lauluga "Dangerous"
*2000 räpialbumi kategoorias albumiga "E.L.E. (Extinction Level Event): The Final World Front", räpisoolo kategoorias lauluga "Gimme Some More" ja grupiräpi kategoorias lauluga "What's It Gonna Be"
*2001 lühimuuvi kategoorias lauluga "Fire"
*2003 grupiräpi kategoorias lauluga "Pass the Courvoisier Pt. 2"
*2007 räpisoolo kategoorias lauluga "Touch It"
*2012 räppesituse ja räpplaulu kategoorias lauluga "Look At Me Now"
Jean Delarge

**Jean Delarge** (15. mai 1906 Liège – 1977) oli Belgia poksija, rahvuselt valloon.

Delarge võitis kergekeskkaalus (kuni 147 naela ehk 66,7 kg) 1924. aasta Pariisi olümpiamängude poksivõistlustel kuldmedali ning tuli olümpiavõitjaks.

Delarge poksis märtsist 1925 kuni oktoobrini 1930 elukutselisena. Ta pidas kokku 13 kohtumist, millest võitis 3 ja kaotas 7 (neist 1 nokaudiga) ning 3 kohtumist jäi viiki.

## Viited

## Välislingid
* 
*
Ristluslaevade loend

Selles nimekirjas on loetletud ristluslaevu. Teiste reisilaevade kohta, mis veavad ka kaupu, vaata artikleid "Parvlaev" ja "Reisi-kaubalaev".

Nimekiri pole täielik.

## Ristluslaevad

## Kruiisideks kasutatavad muud tüüpi laevad

## Jõereisilaevad

## Viited

## Välislingid
*''Det Norske Veritas''’ koduleht (inglise keeles)
*''Bureau Veritas''’ koduleht (inglise keeles)
*''Fakta om Fartyg'' (rootsi keeles)
*Kruiisilaevad saidil www.schiffsspotter.de (saksa keeles)
*Kreuzfahrten-und-Weltreisen.de – Laevad liigi järgi (saksa keeles)
*Kreuzfahrtberater.de – Laevad liigi järgi (saksa keeles)
*anbord.at – Kruiisilaevad Laevad liigi järgi(saksa keeles)
*Cruise Travel – Former Ship Names (inglise keeles)
Lõunasaar (Novaja Zemlja)

**Lõunasaar** (vene keeles *Южный остров*) on Novaja Zemlja saarestiku lõunapoolseim saar. Teda eraldab Põhjasaarest Matotškin Šari väin ja Vaigatši saarest Kara Värav. Lõunasaar kuulub Arhangelski oblasti koosseisu. Saare pindala on 33 275 km², see on suuruselt kolmas saar Venemaal. 

Saare lääneosas on Gussinaja Zemlja poolsaar. Saare kõrgus on kuni 1291 m.

Lõunasaarel on Belušja Guba asula ja Rogatšovo õhuväebaas.
Rannar Vassiljev

**Rannar Vassiljev** (sündinud 8. novembril 1981 Rakveres) on Eesti poliitik. Ta oli 9. aprillist kuni 14. septembrini 2015 tervise- ja tööminister Taavi Rõivase teises valitsuses. Ta on Sotsiaaldemokraatliku Erakonna peasekretär.

Rannar Vassiljev lõpetas 2000 Rakvere Gümnaasiumi ja 2004 Tartu Ülikooli politoloogia erialal. 

2005–2009 töötas ta Rakvere abilinnapea ning 2009–2010 Rakvere linnapeana. 

2011. aasta Riigikogu valimistel kandideeris Rannar Vassiljev Sotsiaaldemokraatliku erakonna nimekirjas valimisringkonnas nr 6 (Lääne-Viru maakond). Ta kogus 1960 häält ning temast sai Riigikogu XII koosseisu liige. 2015. aasta Riigikogu valimistel kandideeris ta samas ringkonnas ning sai 2172 häält, kuid valituks ei osutunud.

## Viited
Ilka

**Ilka** ehk **kalastajakärp** (*Martes pennanti*) on kärplaste sugukonda nugise perekonda kuuluv kiskjaliik.

Ta elab Põhja-Ameerika metsades. Kõige suuremal arvul leidub ilkat Ameerika Ühendriikides Uus-Inglismaa piirkonnas ja New Yorgi osariigis. See liik on kohastunud eluks metsavööndis, ent suhteliselt vähe seotud puurindega.

Tüvepikkus 60–70 cm, sabapikkus 34–43 cm, mass 6–7, isegi 8 kg. Ilka üldvärvus on tumepruun, käpad ja saba tumedamad, pea aga heledam. Karv on küll pikk ja tihe, kuid karm. 

Tema meelistoiduks on ursonid. Sügava lumega ründab ta mõnikord isegi hirvi. 

Tiinus kestab 338–358 päeva. Kuni viiest pojast koosnev pesakond näeb ilmavalgust kevadel.

## Viited
Maria-Kristiina Lotman

**Maria-Kristiina Lotman** (sündinud 28. septembril 1974) on eesti klassikaline filoloog ja tõlkija. 

## Haridus
Ta on lõpetanud 1997. aastal Tartu Ülikooli klassikalise filoloogia bakalaureuseõppe ja 1999. aastal magistriõppe. 2003. aastal sai ta doktorikraadi klassikalises filoloogias väitekirjaga "Jambiline trimeeter: värsisüsteemid, meetrum, rütm, semantika". Tema peamiseks uurimisvaldkonnaks on värsiõpetus, eelkõige antiikvärss ja eesti värss tüpoloogilisest vaatenurgast ning värsisemantika. 

## Töökäik
Aastatel 1997–2000 töötas Maria-Kristiina Lotman Tartu Karlova Gümnaasiumis ladina keele õpetajana. 2000. aastast töötas Tartu Ülikoolis lektorina, 2008. aastast oli ta Tartu Ülikooli klassikalise filoloogia osakonna dotsent ning 2021. aastast on ta TÜ maailma keelte ja kultuuride instituudi klassikalise filoloogia kaasprofessor.

Maria-Kristiina Lotman oli värsiteadusliku veebikeskkonna "Eesti värss" toimetaja ning kuulus humanitaarteadusliku veebiajakirja Studia Humaniora Tartuensia toimetuskolleegiumisse.

## Tunnustus

* 2024 Tartu Ülikooli medal

* 2025 Eesti kultuurkapitali kirjanduse sihtkapitali 2024. aasta artikli kategooria laureaat koos Rebekka Lotmaniga artikliga „Riim eesti poeetilises kultuuris. Teooriad ja praktikad“ (Keel ja Kirjandus, 2024, 7)

## Tõlkeid
* Juri Lotman, "Hirm ja segadus" (üks tõlkijaist), 2007
* Gaius Suetonius Tranquillus, "Keisrite elulood" (koos Kai Tafenauga). Tänapäev, 2009
* "Jalutuskäigud Lotmaniga" (üks tõlkijaist), 2010
* Gaius Sallustius Crispus, "Catilina vandenõu" (koos Kai Tafenauga). Tallinna Ülikooli Kirjastus, 2011
* Mihhail Lotman, "Struktuur ja vabadus. I: semiootika vaatevinklist. I.I, Tartu-Moskva koolkond: tekstist semiosfäärini" (üks tõlkijaist), 2012
* Mihhail Lotman, "Pistriku talvekarje" (luuletõlked koos Mihhail Lotmaniga), 2005, 2013
* Martin Opitz, "Raamat saksa luulekunstist" (koos Kai Tafenauga), 2016
* "Juri Lotmani autoportreed" (üks tõlkijaist), 2016
* "Roomlaste teod" (üks tõlkijaist), LR 38-40/2019
* Titus Livius, "Linna asutamisest alates" (koos Kai Tafenauga), 2018
* Jossif Brodski, "Atlantise lähistel", 2018
* Mihhail Gasparov, Kapitooliumi emahunt. Rooma enne keisreid", 2020
* "Kõige kaunimad ehted: lapsed antiikkirjanduses" (üks tõlkijaist), 2021
* Ferdinand Addis, "Rooma: igavene linn" (koos Lauri Saaberiga), 2022
* "Vestlused Lotmaniga" (üks tõlkijaist), 2022

## Teoseid
* "Ladina keel. Grammatika", 2001
* "Jambiline trimeeter: värsisüsteemid, meetrum, rütm, semantika", 2003

## Isiklikku
Maria-Kristiina Lotman on Juri Lotmani lapselaps – Mihhail Lotmani ja Piret Lotmani tütar. Rebekka Lotman on tema õde.

## Viited

## Välislingid
*Maria-Kristiina Lotman Tartu Ülikooli klassikalise filoloogia osakonna kodulehel
*
Ligand

**Ligand** on ioon või molekul (funktsionaalrühm), mis seondub keskse metalliaatomiga (kompleksühendi tuumaga), moodustades kompleksühendi.

Metalli ja ligandi vahelise sideme moodustudes annab ligand tavaliselt ära ühe või mitu elektronipaari. Metalli-ligandi side võib olla eri tüüpi, kovalentsest sidemest ioonilise sidemeni. Sidemete arv võib ulatuda ühest kolmeni. Ligande käsitletakse Lewise alustena, ehkki vahel harva esineb ka Lewise hapete seas "ligande".

Metallid ja poolmetallid seonduvad liganditega praktiliselt igal juhul, ehkki kõrgvaakumis saab tekitada gaasilisi "paljaid" metalliioone. Kompleksühendis määratlevad ligandid tsentraalaatomi reaktiivsuse, sealhulgas ligandite asenduskiirused, ligandite endi reaktiivsuse ja redoksreaktsioonid. Ligandi valik on mitmel praktilisel alal olulise tähtsusega, sealhulgas bioanorgaanilises keemias, meditsiinikeemias, homogeenses katalüüsis ja keskkonnakeemias.

Ligande liigitatakse mitmel viisil: laengu, suuruse, koordineeriva(te) aatomi(te) ja metallile antud elektronide arvu järgi.

## Ajalugu

Kompleksühendeid on tuntud juba 1800. aastate algusest, näiteks berliini sinist ja vaskvitrioli. Läbimurre saabus, kui Alfred Werner viis kokku valemid ja isomeerid. Muuhulgas tõestas ta, et paljude koobalt(III)- ja kroom(III)ühendite valemid muutuvad arusaadavaks, kui arvestada, et metallil on oktaeedrilises paigutuses kuus ligandi.
Esimesena kasutasid terminit "ligand" Alfred Stock ja Carl Somiesky ränikeemias. Teooria võimaldab mõista erinevust koordineeritud ja ioonilise kloriidi vahel koobalti amiinkloriidide seas ning selgitada mitmeid varem selgitamatuid isomeere. Esimest kompleksühendit heksooli optilisteks isomeerideks lagundades tõestati, et süsiniku kompleksühendid on paratamatult kiraalsed.

## Viited
Voyager of the Seas

**Voyager of the Seas** on Royal Caribbean Cruises Ltd. ristluslaev, mis on ehitatud 1999. aastal Kvaerner Masa Yardsi Turu laevatehases.

Voyager of the Seas on esimene Voyager-klassi laev, see on 311,12 m pikk ja 38,60 m lai, tema süvis on 8,60 m ja kiirus kuni 23,7 sõlme. Selle ristluslaeva kogumahutavus on 137 276 ja veeväljasurve 64 000 t. Laeval on reisijaile 3138 kajutikohta, laevaperes on 1181 liiget.

Laeva Voyager of the Seas on nimetatud ka ujuvhotelliks suure hulga meelelahutusvõimaluste pärast, mida ta pakub. Laeval on 15 tekki. Seal on liuväli, mägironimissein, rulluisuväljak, 9 auguga minigolfirada, golfisimulaatorid, täismõõtmetes korvpalliväljak, kus peetakse ka sisejalgpallimänge. Laste jaoks on mõeldud liurada, lauatennis ja laste ujula. Lisaks on seal kuninglik promenaad, läbi kolme korruse ulatuv restoran, temaatilised söögikohad, näiteks hamburgerirestoran Johnny Rockets ja itaalia restoran Portofino, spaa ja ujulad, jõusaal, puhkekohad, raamatukogu, ööklubi, teismeliste klubi ja kasiino. Laeval on kabel, mida kasutatakse sageli laulatusteks.

Kuninglik promenaad on laeva õhtuse tegevuse keskus. See võtab laeva pikkusest enda alla pisut üle kolmveerandi ja selle põrand on kaetud marmoriga. Promenaadil on kauplusi ja kiirsöögikohti, kuid ka läbi 3 korruse ulatuv teater La Scala, kus kasutatakse kõige moodsamat tehnikat, et öösiti tekitada Broadway standarditele vastavaid vaatemänge. Voyager of the Seas on maailma esimene ristluslaev, kus on promenaad piki laevakeret.

Voyager of the Seas on esimene laev, millel on mägironimissein, ja esimene laev, millel on liuväli. Esimeste nädalate jooksul, mil laeva kasutati, tekkis kahtlus, kas liuväli end ikka õigustab, sest laeva kõikumise ja eelmisel tekil olevate kuumaveetorude tõttu tekkis jäässe aeg-ajalt pragusid. Kuid nendest probleemidest saadi lahti ja nüüd kasutatakse liuvälja niihästi avalikuks uisutamiskohaks kui ka õhtusteks uisušõudeks.

Kokku on laeval 1557 reisijakajutit, mis on jagatud 22 kategooriasse. Kõige väiksema kajuti pindala on 14 m², kõige suurema pindala 126,1 m². 939 kajutit on vaatega merele ja 618 on ilma selleta. 757 kajutit on rõduga, 26 kajutit on kohandatud liikumispuuetega inimestele. Peaaegu kõigis kajutites, millel on vaade merele, on vannituba ja interaktiivne televisioon.

Voyager of the Seas oli maailma suurim reisilaev aastail 1999–2000. Ta maksis 650 miljonit USA dollarit. Laev ehitati Kvaerner Masa-Yardsi (praeguse nimega STX Finland OY) Turu laevatehases Soomes, lasti vette 27. novembril 1998 ja ristiti 19. novembril 1999 Miamis. Laeva ristiemaks sai iluuisutaja Katarina Witt. 21. novembril 1999 väljus laev oma esimesele reisile.

Voyager of the Seas kuulub laevandusettevõttele Voyager of the Seas Inc. - Royal Caribbean Cruises Ltd. ja seda käitab laevakompanii Royal Caribbean International. Laeva kodusadam on Nassau Bahamal.

Seni on Voyager of the Seas sõitnud Vahemerel ja Atlandi ookeanil Veneetsia ja New Orleansi vahel. Kuid 2012. aastal suunatakse ta ümber Vaiksele ookeanile ja temast saab kõigi aegade suurim ristluslaev Aasias.

## Viited

## Välislingid
*Laeva andmed Royal Caribbeani kodulehel (inglise keeles)
Explorer of the Seas

**Explorer of the Seas** on teine Voyager-klassi ristluslaev, mis kuulub firmale Explorer of the Seas Inc. - Royal Caribbean Cruises Ltd. ja mida käitab laevakompanii Royal Caribbean International.

Explorer of the Seas oli maailma suurim reisilaev aastail 2000–2002. Laev ehitati Kvaerner Masa-Yardsi (praegune nimi STX Finland OY) Turu laevatehases Turus Soomes ja ristiti 21. oktoobril 2000 New Yorgis. Laeva ristiemaks sai kolmekordne olümpiavõitja USA seitsmevõistleja ja kaugushüppaja Jackie Joyner-Kersee.

Explorer of the Seasi kodusadam on Nassau Bahamal.
Laeval on atmosfääri ja okeanograafia labor (Rosenstiel School of Marine and Atmospheric Science). 2005. aastal tekkis laeval 243 reisijal Novovirus-infektsioon, reisijad said kompensatsiooni.

## Vaata ka
*Ristluslaevade loend

## Viited

## Välislingid
*Laeva andmed Royal Caribbeani kodulehel (inglise keeles)
Joe Frazier

**Joseph William Frazier** (hüüdnimi **Smokin' Joe**; 12. jaanuar 1944 – 7. november 2011) oli USA poksija, raskekaalu 1964. aasta olümpiavõitja ja maailmameister aastatel 1970–1973.
Gustave Roth

**Gustave Roth** (sünninimega **Gustave Scillie**; 12. märts 1909 Antwerpen – 14. mai 1982) oli Belgia poksija, rahvuselt flaam.

Roth sai kergekeskkaalus (kuni 147 naela ehk 66,7 kg) 2. Euroopa meistrivõistlustel (Pariis, 1927) hõbemedali, kaotades finaalis Romano Canevale (Itaalia). Ta oli 1. ringis võitnud Valter Palmi (Eesti).

Roth poksis septembrist 1927 kuni veebruarini 1945 elukutselisena ning pidas kokku 137 kohtumist. Ta võitis 113 (neist 25 nokaudiga) ja kaotas 11 (neist 2 nokaudiga) kohtumist ning 12 kohtumist jäi viiki. Ta oli septembrist 1936 kuni märtsini 1938 erinevate organisatsioonide elukutseliste nii Euroopa kui ka maailmameister poolraskekaalus (kuni 175 naela ehk 79,4 kg).

## Viited

## Välislingid
*
Kõrvalsaadus

**Kõrvalsaadus** ehk **kõrvalprodukt** (ingl. *coproduct* või *by-product*) on põhisaaduse valmistamise või tootmise käigus vältimatult moodustuv saadus.

Tänapäeval peetakse oluliseks tootmises tekkiva kõrvalsaaduse ärakasutamist. Mittekasutavaid saadusi käsitletakse tavaliselt jäätmete või heitmetena (suits, aheraine, heitvesi jm).

## Metsatööstuses
Näiteks metsatööstus, mille põhisaadus on palgid. Siin on kaassaaduseks küttepuud ja kõrvalsaaduseks oksad. Oksad saab kasutada hakkpuidu (küttematerjali) valmistamiseks, aga kui need põletatakse metsas või jäetakse metsa alla kõdunema, siis on need jäätmed.

## Keemias
Keemilises sünteesis võib väärtusliku põhiprodukti saagis olla väiksem kõrvalprodukti(de) saagisest. Teaduse seisukohast pakub huvi sünteesiprodukti täielik koostis, s.t. kõigi süsteemis toimuvate reaktsioonide osatähtsus. 

## Loomakasvatuses ja jahinduses
Loomakasvatuses ja jahinduses nimetatakse kõrvalsaadusi **[[subprodukt]]ideks** (ka: rupskid, rupsid).

## Vaata ka
*Kõrvalreaktsioon
*Jäätmed
Üldkeeleteaduse kursus

**Üldkeeleteaduse kursus** (*Cours de linguistique générale*) on keeleteadlase Ferdinand de Saussure'i peateos. 

See ilmus tema õpilaste Albert Sechehaye' ja Charles Bally väljaantuna postuumselt 1916. aastal.

## Teos eesti keeles
* "Üldkeeleteaduse kursus". Tullio De Mauro kommentaaridega. Tõlkinud Tiit Kuuskmäe, sari Avatud Eesti raamat, Varrak, Tallinn 2017, 552 lk; ISBN 9789985340660
Luukude

**Luukude** (lad. k. *textus osseus*) on sidekude, millest moodustuvad skeleti luud. Luukoe tüübid on põimikluukude ja lamellaarne luukude. 

Luukude koosneb luurakkudest (osteotsüüdid ja osteoblastid), osteoklastidest (luud lagundavad rakud) ning rakuvaheainest ehk intertsellulaarsubstantsist. Rakuvaheaine koosneb omakorda 30–40% ulatuses orgaanilisest ainest ning 60–70% ulatuses mineraalidest (eelkõige kaltsiumfosfaadist ja vähemal määral ka kaltsiumkarbonaadist).
Bedum

**Bedum** on linn ja endine vald Kirde-Hollandis Groningeni provintsis.

Bedumis elab umbes 10 000 inimest (2005).

2019. aastal liideti ta Het Hogelandi vallaga.

Bedumis on sündinud jalgpallur Arjen Robben.

## Viited
Cost van Borstal

**Cost van Borstal** (suri 1463. aastal) oli Tallinna bürgermeister ja kaupmees.

Ta sai 1412. aastal Suurgildi Lauagildi liikmeks, 1413. aastal Tallinna kodanikuks ja 1414. aastal Tallinna raehärraks. 1422. aastal omandas ta varem Hans von Hasselnile kuulunud maja Pikal tänaval Suure Rannavärava juures (praeguse aadressiga Pikk 37), sellega seoses on teda esimest korda bürgermeistriks nimetatud. Linna teenistuses täitis ta korduvalt diplomaatilisi ülesandeid. 

Säilinud laevanimekirjade järgi vedas ta 1425–1462 Tallinna sisse soola ja kalevit, harvem meejooki, mett, kala, veini, humalaid ja herneid. Mitmel korral on mainitud täpsustamata sisuga kaste, tünne ja pakke. 1426. aastal laskis ta endale tuua kontorilaua.

Cost van Borstal ei olnud tõenäoliselt lähisugulane samaaegse raehärra Gottschalk van Borstaliga. Tema lastest on nimeliselt teada pojad Cost ja Hans ning tütred Wendele (abiellus Jacob Vresega) ja Lutgarda (pidi 1459. aastal abielluma lübecklase Joachim Grawertiga). Üks tütar oli abielus raehärra Johan Brekenfeldega. Pole kindel, kas 1479. aastal tapetud Rotger Borstal oli Cost van Borstali poeg.

## Kirjandus
*Juhan Kreem. Cost van Borstal, bürgermeister. Tiina Kala, Juhan Kreem, Anu Mänd. Kümme keskaegset tallinlast. Tallinn, Varrak, 2006, lk 19–39.
Adventure of the Seas

**Adventure of the Seas** on kolmas Voyager-klassi ristluslaev, mis kuulub firmale Adventure of the Seas Inc. – Royal Caribbean Cruises Ltd. ja mida käitab laevakompanii Royal Caribbean International. Laev ehitati Kvaerner Masa-Yardsi (praegune nimi Meyer Turku Oy) Turu laevatehases Soomes ja laeva ristis New Yorgis 10. novembril 2001 tolleaegne New Yorgi linnapea Rudy Giuliani koos Maggie McDonnelli, Tara Stackpole'i, Kevin Hannafini ja Royal Caribbean Internationali peadirektoriga Richard Lucas Richard Fain'ga. 
Laeva kodusadam on Nassau Bahamal.

18. juunil 2013 Kopenhaagenist 3213 reisija ja 1157 meeskonnaliikmega saabunud Adventure of the Seas külastas Tallinna ja lahkus kell 17 Peterburi suunas.

Adventure of the Seas arriving Tallinn 18 June 2013.JPG|Ristluslaev Adventure of the Seas saabumas Tallinna 18. juunil 2013


## Viited

## Välislingid
*Laeva andmed Royal Caribbeani kodulehel (inglise keeles)
*Fakta om fartyg (rootsi keeles) vead: "efekt. 42000 kW." (sõsarlaevadel 75 MW) ja "2000 11 10. Döpt i New York." (õige on 2001)
*Parents' horror as ANOTHER cruise ship worker faces sex abuse charges for 'raping girl, 14, in men's locker room' on Royal Caribbean luxury liner (inglise keeles)
Urmas Välbe

**Urmas Välbe** (sündinud 8. novembril 1966 Antslas) on endine Eesti murdmaasuusataja. Töötas Venemaa suusakoondise hooldemehena. 

Ta lõpetas aastal 1985 Tallinna 10. Keskkooli. Tema treenerid olid Karl Lont, Pavel Koltšin, Hain Kinks ja Mati Alaver.

1989 ja 1990 sai Urmas Välbe Nõukogude Liidu meistrivõistlustel hõbemedali 4x10 km distantsil.  Ta osales 1992. aasta ja 1994. aasta taliolümpiamängudel.

Euroopa meistrivõistlustel rullsuusatamises sai ta 1992. aastal 28 km individuaalsõidus kulla ja meeskondlikku pronksi.

Eesti meistrivõistlustel sai ta murdmaal 11 kulda, 3 hõbedat ja 7 pronksi, mäesuusatamises 1 pronksi, mägijalgrattal 2 pronksi. Mitu korda on Urmas Välbe võitnud Eesti rulluisutamise karikasarja.

## Isiklikku
1987. aasta suvel abiellus ta vene suusataja Jelena Välbega, sügisel sündis neil poeg Franz. 1997. aastal läksid nad lahku. 1993 tutvus ta elukaaslase Pillega, aastast 1998 elavad nad koos. Neil on tütar Vibeke Marie ja poeg Frederik Marten.

## Viited

## Välislingid
*
Albert Sechehaye

**Albert Sechehaye** (4. juuli 1870, Genf – 2. juuli 1946, Genf) oli Šveitsi keeleteadlane. 

Sechehaye õppis Genfi Ülikoolis ja Göttingenis.

Koos Charles Ballyga andis ta 1916. aastal välja oma õpetaja Ferdinand de Saussure'i teose "Cours de linguistique générale".

1939. aastal sai temast professor Genfi Ülikoolis.
Bensoüülrühm

Terminit "**bensoüülrühm**" (ka benseenkarbonüülrühm) kasutatakse orgaanilises keemias, tähistamaks rühma C6H5C(O)– kas asendusrühma või molekuli osa tähenduses. Bensoüülrühm sisaldub bensoehappe C6H5C(O)–OH, bensoüülkloriidi C6H5C(O)–Cl ja bensoüülperoksiidi [C6H5C(O)]2O2 molekulis. 

Bensoüülrühma kasutatakse orgaanilises sünteesis tihti kaitserühmana, mida saab kergesti maha võtta lahja aluselise lahusega.

Bensoüülrühma lühendina kasutatakse **Bz**, näiteks bensoüülkloriid on BzCl. Seda lühendit ei tohi segi ajada lühendiga Bn, mis tähistab bensüülrühma C6H5CH2–.
Mariner of the Seas

**Liberty of the Seas** on ettevõttele Royal Caribbean Cruises Ltd. kuuluv Voyager-klassi ristluslaev. Seda käitab Royal Caribbean International.

Laev kannab Bahama lippu ja tema kodusadam on Nassau.

## Ehitamine

Laeva tehasenumber oli 1348 ja ta valmis Aker Yardsi Turu laevatehases Soomes Turus 2003. aasta oktoobris. Laev võeti kasutusele 16. novembril 2003 ja selle ristiema oli USA ratastoolisportlane Jean Driscoll, kes on paraolümpiamängudelt võitnud 12 medalit, neist 5 kulda.

Tema sõsarlaevad on Voyager of the Seas, Navigator of the Seas, Explorer of the Seas ja Adventure of the Seas.

## Laeva andmed

Mariner of the Seas on 311,12 m pikk, veejoonel 39,03 m lai ja tema süvis on 8,6 m. Laeva kogumahutavus on 378 279. Laeva suurim kiirus on 22 sõlme, lühiajaliselt 24 sõlme. Laev mahutab 3114 reisijat, laevaperes on 1185 liiget.

Laeva peamasina moodustavad kuus Wärtsilä diiselmasinat 12V46C, millest igaühe võimsus on 12,6 MW ja koguvõimsus 75,6 MW.

Laeva sõuseadme moodustavad kolm põtkurit, millest üks on jäigalt kinnitatud ja kaks võivad asendit muuta. Neist igaühe võimsus on pöörlemiskiirusel 145 pööret sekundis 14 MW, kokku 42 MW. Laeval on neli KAMEWA vöörialust manööverdusseadet, millest igaühe võimsus on 3 MW, ja neli Brown Brothersi stabilisaatorit.

Laeval on kolm vee tootmise seadet. Kaks veeauru kondenseerimise seadet toodavad iga päev kumbki 900 t vett ja merevee pöördosmoosi abil magestamise seade toodab 300 t vett päevas. Nõnda toodab laev kokku 2100 t vett päevas. Iga laeval viibiva isiku kohta arvatakse kuluvat 220 l vett päevas. Laevas toodetakse 29 t jääd päevas.

Täiskiirusel on laeva kütusetarve 10,637 t/h.

Laeval on kokku 1557 kajutit, millest 939 on merevaatega, sealhulgas 765 rõduga, ja ülejäänud 618 merevaateta, sealhulgas 138 vaatega promenaadile. Rõdud on kinnitatud laevakerest väljapoole, et pakkuda paremat vaadet. Igas kajutis on kaks voodit, mida saab ühendada üheks eriti suureks voodiks. Lisaks on 569 kajutit kolmanda ja neljanda magamiskohaga. Lisaks on kajutites oma vannituba, telefon, teler, baarikapp, föön ja konditsioneer. 26 kajutit on mõeldud ratastooli kasutajatele.

Laeva suurt laiust on kasutatud promenaadi rajamiseks laeva keskele. Promenaad on avatud ööpäev läbi ning seal on palju müügi- ja meelelahutuskohti. Lisaks saavad reisijad kasutada laeval olevat täismõõtmetes korvpalliväljakut, üheksa auguga minigolfirada ja kaljuronimisseina.

## Viited


## Välislingid

*Laeva andmed Royal Caribbeani kodulehel (inglise keeles)
Richard Hammond

**Richard Mark Hammond** (sündinud 19. detsembril 1969) on inglise telesaatejuht. 

Tuntuks on ta saanud BBC autosaatest "Top Gear", mida ta aastatel 2002–2015 juhtis koos Jeremy Clarksoni ja James Mayga. 

24. aprillil 2015 teatas ta, et keeldub "Top Gearis" ilma Jeremy Clarksonita jätkamast. Ka May ja produtsent Andy Wilman lahkusid sarjast, ning nad neljakesi lõid uue tootmisfirma, W. Chump and Sons Ltd, mis hakkab tootma Amazon Videole nende uut autosaadet, "The Grand Tour". Ta juhtis ka Briti versiooni Ameerika saatesarjast "Wipeout", mis kandis pealkirja "Total Wipeout".

## Viited
Rick Prelinger

**Rick Prelinger** (sündinud 1953 USA-s Washingtonis) on arhivaar, kirjanik ja filmirežissöör, Prelingeri Arhiivi (Prelinger Archives) asutaja. Arhiivi kuulub 60 000 reklaam-, haridus- tööstus- ja amatöörfilmi. Pärast 20-aastast iseseisvat tööd omandas selle 2002. aastal USA Kongressi raamatukogu.

Koostöös Internet Archive'iga on Prelinger teinud 1970 Prelingeri Arhiivi filmi veebis vabalt vaadatavaks, allalaaditavaks ning taaskasutatavaks. Koos uue meedia kirjastusettevõttega Voyager Company on ta tootnud 14 CD-d arhiivimaterjaliga, sealhulgas "Ephemeral Films", seeria "Our Secret Century" ning "Call It Home: The House That Private Enterprise Built", CD eeslinnade ajaloost ja planeerimisest (selle kaasprodutsent on arhitekt Keller Easterling).

Ta töötas telekanalis Comedy Channel selle algusest 1989. aastal liitumiseni komöödiakanaliga HA!, seejärel 1995. aastani Home Box Office'is. Prelinger on õpetanud New Yorgi Visuaalkunstide Kooli vabade kunstide magistriprogrammis ja peab mitmel pool loenguid USA kultuuri- ja sotsiaalajaloost ning kultuurilise ja intellektuaalse omandi ligipääsetavusest. 2001–2004 kuulus ta Riiklikku Filmisäilitusnõukokku (National Film Preservation Board) Filmiarhivaaride Liidu (Association of Moving Image Archivists) esindajana. 2002–2007 oli ta San Francisco Cinematheque'i nõukogu president ning praegu on ta Internet Archive'i nõukogu president.

2004. aasta suvel linastus Prelingeri täispikk film "Panorama Ephemera", mis on kollaaž Ameerika ajaloost 1626-1978. Ta on San Franciscos asuva Prelingeri Raamatukogu (Prelinger Library) üks omanikest (koos oma naise Megan Shaw Prelingeriga).

2007. aastal avaldas Prelinger raamatu "The Field Guide to Sponsored Films", mis "kirjeldab 452 ajalooliselt või kultuuriliselt olulist filmi, mille on tellinud ettevõtted, heategevusorganisatsioonid, lobigrupid ja osariikide või kohalike omavalitsuste asutused 1897-1980". See on saadaval raamatu ja PDF-failina Riiklikust Filmisäilitusfondist (National Film Preservation Foundation). 2005–2007 töötas Prelinger Internet Archive'is suuremahuliste tekstide digiteerimisprojektis ja aitas hiljuti rajada Open Content Alliance'i.

## Välislingid
*Ràdio Web MACBA intervjuu (2011)
*Prelingeri loeng tema filmikogust ja arhiivide tulevikust MACBA-l (2011)
*''Podcast''-intervjuu arhiivide tulevikust ning arhiivide ja kultuuri ligipääsetavuse probleemidest (2011)
*Spots Unknowni intervjuu
*Prelinger.com
*blackoystercatcher, Rick Prelingeri blogi
*Prelinger Library
*Prelinger Collection
**Prelinger Library
**[http://www.archive.org/movies/movies-details-db.php?collection=feature_films&collectionid=panorama_ephemera Panorama Ephemera]*
**[http://vectors.usc.edu/index.php?page=7&projectId=58 Panorama Ephemera]*, Vectors Journal of Culture and Technology in a Dynamic Vernacular, Volume 2 Issue 1 (Ephemera).
*''The Field Guide to Sponsored Films''
*Prelingeri ettekanne "Reimagining the Archive" UCLA-s, november 2010
*Rick Prelinger IMDB-s
Ezequiel Lavezzi

**Ezequiel Iván Lavezzi** (sündinud 3. mail 1985 Rosarios) on endine Argentina jalgpallur (ründaja).

## Klubikarjäär
Aastatel 2007–2012 mängis Lavezzi Itaalia kõrgliiga klubis SSC Napoli.

Ta liitus 2012. aastal Prantsusmaa kõrgliiga klubiga Paris Saint-Germain ja mängis seal kuni 2016. aastani.

2016. aastal siirdus Lavezzi Hiina kõrgliiga klubisse Hebei China Fortune, kus lõpetas 2019. aastal ka karjääri.

## Koondisekarjäär
Oma esimese värava Argentina rahvuskoondises lõi Lavezzi 20. juunil 2011 sõprusmängus Albaania koondise vastu.

## Viited

## Välislingid
Kuiv jää

**Kuiv jää** ehk **süsihappelumi** on tahke süsinikdioksiid (CO2). 

Kuiv jää tekib siis, kui vedel CO<sub>2</sub> rõhu langemisel kiiresti aurustub, moodustades valge lumetaolise massi (siit ka nimetus süsihappelumi). Tahke süsihappelumi sublimeerub atmosfäärirõhul temperatuuril –78,5 °C. Seega kuiva jää väga madala temperatuuri tõttu tuleb selle käsitlemisel olla ettevaatlik.

Aleksander Paldrok leiutas meetodi leepra ravimiseks süsihappelume ja kullapreparaatidega.

## Vaata ka
*Süsihappegaas
*Sublimeerumine
*Agregaatolek

## Viited
Valentin Ivanov

**Valentin Kuzmitš Ivanov** (vene keeles *Валентин Козьмич Иванов*; 19. november 1934 Moskva – 8. november 2011 Moskva) oli Nõukogude Liidu jalgpallikoondise ründaja.
The Sims 2: University

"**The Sims 2: University**" (*ülikool*) on mängusarja "The Sims 2" esimene lisapakett. See avaldati 11. märtsil 2005.

## Vaata ka
*The Sims
*The Sims 3
Los Angeles Galaxy

**Los Angeles Galaxy** on 1995. aastal asutatud USA jalgpalliklubi, mis mängib liigas MLS.

Klubi on viiel korral võitnud MLS Cupi. Aastal 2000 tuli Los Angeles Galaxy CONCACAF-i Meistrite Liiga võitjaks.

2007. aasta jaanuaris ostis klubi Madridi Realist Inglismaa jalgpalluri David Beckhami.

Klubi peatreener on endine USA jalgpallikoondise peatreener Bruce Arena.

## Kuulsaid mängijaid
*Robbie Keane
*David Beckham
*Landon Donovan
*Steven Gerrard
*Zlatan Ibrahimovic

## Peatreenerid
*Lothar Osiander (1996–1997)
*Octavio Zambrano (1997–1999)
*Sigi Schmid (1999–2004)
*Steve Sampson (2004–2006)
*Frank Yallop (2006–2007)
*Ruud Gullit (2007–2008)
*Cobi Jones (2008)
*Bruce Arena (2008–)

## Saavutused
*MLS Cup (5): 2002, 2005, 2011, 2012, 2014
Queen Mary 2

**Queen Mary 2** (**RMS Queen Mary 2** – Royal Mail Ship – lühend *QM 2*) on rahvusvahelisele firmale Carnival Corporation & plc kuuluv ja Briti laevakompanii Cunard Line lipulaev, viimane ookeaniliinilaev maailmas (liinil Southampton – New York).

Queen Mary 2 oli maailma suurim reisilaev aastail 2004–2006. Laev on ehitatud 2004. aastal Alstom Chantiers de l'Atlantique laevatehases (Saint-Nazaires Prantsusmaal. Ristluslaev nimetati Suurbritannia ja Iirimaa Ühendkuningriigi kuninganna Mary auks.

## Ajalugu
8. juunil 1998 teatas Briti laevakompanii Cunard Line ookeaniliinilaeva ehitamise hankest, laev oli määratud sõitma liinil Southampton – New York. Konkursist võttis osa palju laevatehaseid, sealhulgas Harland & Wolff Iirimaalt, Aker Yards Soomest, Fincantieri Itaaliast ja Meyer Werft Saksamaalt. Tellimuse sai aga Chantiers de l’Atlantique laevatehas Saint-Nazaires Prantsusmaal. Lepingule kirjutati alla 6. novembril 2000. 16. jaanuaril 2002 lõigati esimene terasplaat. Kiil pandi laevale tehasenumbriga G32 *Louis Joubert Lock* ehk "Normandie Dock"is. Ehitusajal oli projektiga seotud 20 000 inimest. Korsten pandi 12. märtsil 2003 ja ülejärgmisel nädalal, 21. märtsil, lasti laev vette. Novembris 2003 proovisõidu ajal sõitis laev esimest korda kiirusega 30 sõlme. 15. novembril kukkus alla laevatrepp (*landgang*), mistõttu hukkus 16 inimest ja veel 32 said raskelt haavata. 

22. detsembril 2003 anti laev hinnaga üle 800 miljoni USA dollari üle laevakompaniile Cunard Line, seega oli see laev mitte ainult suurim, vaid ka kalleim reisilaev maailmas. Ookeaniliinilaeva esimene kapten oli Ronald W. Warwick. Laeva ristis 8. jaanuaril 2004 kuninganna Elizabeth II ja esimene kodusadam oli Southampton. Kodusadam vahetati kriisi ajal 2011. aastal Hamiltoni vastu Bermudal. Ristluslaeva esmareis algas 12. jaanuaril ja Queen Mary 2 lõpetas oma esimese transatlantilise reisi 26. jaanuaril 2004 Floridas.

## Viited

## Välislingid
* RMS Queen Mary 2 Cunard Line kodulehel (inglise keeles)
M2 Browning

**M2 Browning** on USA päritolu 12,7 mm (.50 cal, 50BMG) raskekuulipilduja.

Relva esimese versiooni lõi 1918. aastal USA relvameister John Moses Browning ning see sarnanes varasema M1919 Browninguga. Selle põhjal töötati omakorda välja ka M1921 Browning. Masstootmisse jõudis M2 Browning mõningate kohendustega 1930. aastatel.

Relva toodavad USA ettevõtted General Dynamics ja U.S. Ordnance ning mõned välismaised firmad, nagu FN Herstal. Seda on toodetud kokku üle 3 miljoni ja see on leidnud laialdast kasutust paljudes riikides ja sõdades.

## Relva andmed

*Kaliiber: 	12,7 mm
*Padrun:	12,7 x 99 mm (0.50 Browning)
*Kuuli algkiirus: 	930 m/s
*Relva üldpikkus: 	1651 mm
*Vintraua pikkus: 	1143 mm
*Keermete arv: 	8 parempoolset
*Tehniline laskekiirus: 	450–600 lasku minutis
*Efektiivne laskekaugus: 	1500 m
*Sihikuline laskekaugus: 	1800 m 
*Kaal: 58 kg (kolmjalaga)
*Lindi maht: 100 padrunit

## Kasutajaid
*  – kasutab Eesti Kaitsevägi
*  – kasutab Ukraina maakaitsevägi

## Viited

## Välislingid
Ulg

**"Ulg"** on ansambli Metsatöll viies stuudioalbum. See ilmus 1. novembril 2011.

Albumi kaanekujundusel on kasutatud Jüri Arraku 1999. aasta õlimaali "Mütoloogiline kompositsioon".

## Lood

# Agu
# Sõjasüda
# Küü
# Muhu õud
# Kivine maa
# Rabakannel
# Isata
# Kahjakaldad
# Tormilind
# Ulg
# Eha

## Välislingid
*http://www.metsatoll.ee/et/muusika/ulg.html